text: Nytår i sommerhus: Det er perfekt
  28 december 2014 kl. 16.55
  Christina Zenner nyder ferien med familien og et puslespil i et sommerhus i Blåvand.
  - For os er det den helt store afslapning. Vi vil gerne holde familieferie med alle børnene, og her er sommerhuset en perfekt mulighed, siger hun til TV SYD.
  Hendes familie har ligesom mange andre valgt at tilbringe årets sidste ugerpå den danske vestkyst og her er der godt fyldt i sommerhusene.
  - Det er perfekt med børnene. Her har de alle muligheder for at tage til stranden, lege udenfor og være beskæftiget indenfor, fortæller Christina Zenner.
  Faktisk er det i ikke nemt finde et ledigt sommerhus i disse dage.
  Udlejningsbureauerne fortæller, at cirka 80 procent af lejerne er tyskere, der også i de kolde tider vil besøge Danmark.
  For familien fra Lübeck står der puslespil og skak på programmet indtil på lørdag. Men det er ikke sidste gang at nytåret blir tilbragt ved Vestkysten.
  - Jeg tror, at vi vil komme igen. Jeg kender området ret godt, for jeg har selv boet i Esbjerg i et halvt år og derfor kommer vi gerne tilbage, slutter hun.
  